Ajan aallot
Ajan aallot ankarasti lyövät
 ja ryske kaikkialla käy,
 maan suuret pienempiä syövät
 ja heikon lohdutust’ ei näy.

 Väkivalta toivon sammuttaapi
 ja villit voimat raivoaapi.
 Oi ihmisyys, oi oikeus,
 miss’ onkaan teidän pelastus?

 Tää kansa, joka sielustansa
 jo muinoin laulut suuret loi,
 ei sorru miehuusvuosinansa,
 kun lasnakin se kestää voi.

 Työase sillä heiluu vyössä,
 sen voima varttuu päivän työssä,
 ja pohjasta sen sydämen
 soi laulu uuden huomenen.

J. H. Erkko.

J. H. Erkko